Ինչ կապված է աղետի գոտու հետեւանքների վերականգնողական աշխատանքի հետ, կարծում եմ, մենք կարող ենք ավելի արագ աշխատել: Եվ ընդհանրապես հանրապետությունում բնակարանային խնդիր լինելու է` որպես սոցիալական ծրագիր, ոչ թե աղետի հետեւանքների վերականգնման խնդիր: Փորձում ենք նաեւ ծրագրեր նախատեսել Գյումրիի բարեկարգման աշխատանքի համար: Երեւի նկատել եք, որ վերանորոգված դպրոցներում գույքն էլ է նոր: Կարող էին չէ± գումար տնտեսել եւ օգտագործել հին գույքը, գումարը ծախսել բնակարանային շինարարության համար: Բայց կարծում եմ, որ նոր դպրոց մտնելով երեխան պետք է նաեւ նոր գույք տեսնի: Դա նաեւ ճաշակի դաստիարակման հարց է: Հիշում եք ժամանակին Համաշխարհային բանկի վարկային ծրագրերի շրջանակում ինչ շենքներ էին հանձնվում, դռներ, պատուհաններ չունեին: Հիմա նման բան չեք տեսնի: Իհարկե, դա արժեքը, ծախսերն ավելացնում է, բայց այդ ամենն անհրաժեշտ է: Այսօր եւ երկու-երեք տարի առաջ հանձնված բնակարանը բավական տարբերվում են միմյանցից, նաեւ` գումարային առումով: